আদম সেতু
আদম সেতু বা রাম সেতু (তামিল: இராமர் பாலம், মালয়ালম: രാമസേതു), ভারতের তামিলনাড়ুর দক্ষিণ-পূর্ব উপকূলে রামেশ্বর দ্বীপ থেকে শ্রীলঙ্কার উত্তর-পশ্চিম উপকূলের মান্নার দ্বীপের চুনাপাথর দিয়ে তৈরি সংযুক্ত অংশ ভাসমান রয়েছে। ভৌগোলিক প্রমাণ দেখায় যে, সেতুটি জিও-রুটের সাথে ভারত ও শ্রীলঙ্কা সংযুক্ত ছিল। মুসলিমরা বিশ্বাস করে থাকে যে, প্রথম মানব তথা প্রথম নবি আদম এই সেতুর মাধ্যমে শ্রীলঙ্কা থেকে ভারত গমন করেছিলেন। হিন্দু পৌরাণিক কাহিনীর বিশ্বাস অনুসারে, এই সেতুর নির্মাণ রামের দুই সৈনিক, নল-নীলের তত্ত্বাবধারণে তৈরি হয়েছিল। সেতুটি ৪৮ কিলোমিটার (৩০ মাইল) দীর্ঘ, এবং পক প্রণালী (উত্তরপূর্ব) থেকে মান্নার উপসাগর (দক্ষিণ-পশ্চিম) পৃথক করে। কিছু বালুকাময় সৈকত শুষ্ক এবং এই এলাকায় সমুদ্র খুব অগভীর, কিছু জায়গায় শুধুমাত্র ৩ ফুট থেকে ৩০ ফুট (১ মিটার থেকে ১০ মিটার) যা নৌচলাচলকে বাধাগ্রস্ত করে। এটি ১৫ শতক পর্যন্ত পায়ে চলার উপযোগী ছিল বলে জানা গেছে। রামানাথস্বামী মন্দিরের রেকর্ডগুলি বলে যে সেতুটি ১৪৮০ সালে ঘূর্ণিঝড়ে ভেঙ্গে যাওয়ার আগ পর্যন্ত সম্পূর্ণ সমুদ্রপৃষ্ঠের উপরে ছিল। শ্রীলঙ্কার প্রত্নতত্ত্ব অধিদপ্তর বিবৃতি জারি করে বলেছে যে সেতুটির বয়স ১,০০০,০০০ থেকে ২,০০০,০০০ বছর হতে পারে, তবে এটি প্রকৃতপক্ষে প্রাকৃতিকভাবে সৃষ্ট না মানবসৃষ্ট, তারা তা ব্যাখ্যা করতে অক্ষম।